CELEX: 32021R1916
Language: ro
Date: 2021-11-03 00:00:00
Title: Regulamentul (UE) 2021/1916 al Comisiei din 3 noiembrie 2021 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței acid 4-amino-5-(3-(izopropilamino)-2,2-dimetil-3oxopropoxi)-2-metilchinolin-3-carboxilic în lista Uniunii cu substanțe aromatizante (Text cu relevanță pentru SEE)

4.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 389/11
               
            
         REGULAMENTUL (UE) 2021/1916 AL COMISIEI
         din 3 noiembrie 2021
         de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței acid 4-amino-5-(3-(izopropilamino)-2,2-dimetil-3oxopropoxi)-2-metilchinolin-3-carboxilic în lista Uniunii cu substanțe aromatizante
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 1334/2008 stabilește o listă a Uniunii de arome și materiale-sursă aprobate pentru utilizarea în și pe produsele alimentare și condițiile de utilizare a acestora.
                  
               
                     (2)
                  
                  
                     Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
                  
               
                     (3)
                  
                  
                     Lista respectivă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
                  
               
                     (4)
                  
                  
                     La 24 februarie 2015, a fost transmisă Comisiei o cerere de autorizare a utilizării substanței acid 4-amino-5-(3-(izopropilamino)-2,2-dimetil-3oxopropoxi)-2-metilchinolin-3-carboxilic (nr. FL 16.130) și a uneia dintre sărurile sale, și anume sarea hemisulfat monohidrat, ca substanțe aromatizante în diverse produse alimentare care se încadrează, în esență, în mai multe categorii de produse alimentare menționate în lista Uniunii de arome și materiale-sursă. Potrivit cererii, numai substanța respectivă și sarea sa hemisulfat monohidrat, dar nu și alte săruri ale acestei substanțe, sunt destinate să fie adăugate în produsele alimentare ca arome. Comisia a notificat cererea Autorității Europene pentru Siguranța Alimentară (denumită în continuare „autoritatea”) și a solicitat avizul acesteia. Comisia a pus, de asemenea, cererea la dispoziția statelor membre în temeiul articolului 4 din Regulamentul (CE) nr. 1331/2008.
                  
               
                     (5)
                  
                  
                     Autoritatea, în avizul său (4) adoptat la 30 noiembrie 2016, a evaluat siguranța substanței și a sării sale hemisulfat monohidrat, ambele cu nr. FL 16.130. Ea a remarcat că această substanță este o substanță cu proprietăți de modificare a aromei și a concluzionat că utilizarea sa, precum și utilizarea doar a sării sale hemisulfat monohidrat, nu ridică probleme de siguranță atunci când sunt utilizate la nivelurile estimate ale aportului alimentar.
                  
               
                     (6)
                  
                  
                     Având în vedere avizul autorității, este oportun să se autorizeze utilizarea substanței cu nr. FL 16.130 și a sării sale hemisulfat monohidrat ca substanțe aromatizante în condițiile de utilizare specificate, deoarece utilizarea lor în aceste condiții nu ridică probleme de siguranță și nu este de așteptat să inducă în eroare consumatorul. Având în vedere faptul că numai sarea hemisulfat monohidrat a substanței în cauză este destinată, de asemenea, să fie adăugată în produsele alimentare ca aromă, este, de asemenea, oportun, din motive de claritate, să se indice în mod explicit că partea A secțiunea 2 nota 1 din anexa I la Regulamentul (CE) nr. 1334/2008 nu se aplică acestei substanțe.
                  
               
                     (7)
                  
                  
                     Prin urmare, partea A din anexa I la Regulamentul (CE) nr. 1334/2008 trebuie să fie modificată în consecință.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea A din anexa I la Regulamentul (CE) nr. 1334/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 354, 31.12.2008, p. 34.
         
            (2)  JO L 354, 31.12.2008, p. 1.
         
            (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
         
            (4)  EFSA Journal 2017;15(1):4660.
      
      
         
            ANEXĂ
            În partea A secțiunea 2 tabelul 1 din anexa I la Regulamentul (CE) nr. 1334/2008, după rubrica referitoare la substanța cu nr. FL 16.127, se introduce următoarea rubrică referitoare la substanța cu nr. FL 16.130:
            
               
                           „16.130
                        
                        
                           Acid 4-amino-5-(3-(izopropilamino)-2,2-dimetil-3oxopropoxi)-2-metilchinolin-3-carboxilic
                        
                        
                           1359963-68-0
                        
                        
                           2204
                        
                        
                            
                        
                        
                           Valoarea minimă în teste de cel puțin 99 % (IR NMR MS)
                        
                        
                           Notă: Partea A secțiunea 2 nota 1 din anexa I la Regulamentul (CE) nr. 1334/2008 nu se aplică acestei substanțe.
                           Restricții de utilizare ca substanță aromatizantă exprimată ca sumă de acid carboxilic și sarea sa hemisulfat monohidrat, exprimată ca acid:
                           În categoria 1.4 – maximum 10 mg/kg
                           În categoria 1.6.3 – maximum 30 mg/kg
                           În categoria 1.8 – maximum 30 mg/kg
                           În categoriile 2.2.1 și 2.2.2 – maximum 30 mg/kg
                           În categoria 3 – maximum 30 mg/kg
                           În categoria 4.2.3 – maximum 10 mg/kg
                           În categoria 4.2.4.1 – maximum 30 mg/kg
                           În categoria 4.2.4.2 – maximum 10 mg/kg
                           În categoriile 4.2.5.1, 4.2.5.2, 4.2.5.3 și 4.2.5.4 – maximum 30 mg/kg
                           În categoriile 5.1 și 5.2 – maximum 30 mg/kg
                           În categoria 5.3 – maximum 300 mg/kg
                           În categoria 5.4 – maximum 30 mg/kg
                           În categoria 6.3 – maximum 45 mg/kg
                           În categoria 7.2 – maximum 15 mg/kg
                           În categoriile 8.3.1, 8.3.2 și 8.3.3 – maximum 15 mg/kg
                           În categoriile 8.3.4.1, 8.3.4.2 și 8.3.4.3 – maximum 15 mg/kg
                           În categoria 11.2 – maximum 30 mg/kg
                           În categoria 12.4 – maximum 30 mg/kg
                           În categoria 12.5 – maximum 10 mg/l.
                           În categoriile 14.1.2, 14.1.3 și 14.1.4 – maximum 7 mg/l.
                           În categoriile 14.1.5.1 și 14.1.5.2 – maximum 7 mg/kg
                           În categoria 14.2.1 – maximum 7 mg/l.
                           În categoriile 14.2.2 și 14.2.5 – maximum 10 mg/l.
                           În categoria 15.1 – maximum 30 mg/kg
                           În categoria 16 (cu excepția produselor din categoriile 1, 3 și 5) – maximum 15 mg/kg
                        
                        
                            
                        
                        
                           EFSA”
                        
                     
                           Sarea hemisulfat monohidrat a acidului 4-amino-5-(3-(izopropilamino)-2, 2-dimetil-3-oxopropoxi)-2 metilchinolin-3-carboxilic
                        
                        
                           1460210-04-1
                        
                        
                           2204,1
                        
                        
                            
                        
                        
                           Sinonim: acid 3-chinolin-carboxilic, 4-amino-5-[2,2-dimetil-3-[(1-metiletil)amino]-3-oxopropoxi]-2-metil-, sulfat, hidrat (2:1:2).
                           Valoarea minimă în teste de cel puțin 99 % (HPLC).